recursal/SuperWikiNEXT-32B huggingface dataset:
**சந்திரபிரபா ஐட்வால்** (*Chandraprabha Aitwal*) என்பவர் ஓர் இந்திய மலையேறும் வீராங்கனையாவார். மலையேறும் வீராங்கனைகளின் முன்னோடியாக இவர் கருதப்படுகிறார். 1941 ஆம் ஆண்டு திசம்பர் மாதம் 24 அன்று இவர் பிறந்தார். வாழ்நாள் சாதனைகளைப் பாராட்டி 2009 ஆம் ஆண்டு சந்திரபிரபாவுக்கு டென்சிங் நார்கே தேசிய வீரச்செயல் விருது வழங்கப்பட்டது. இந்திய இளைஞர் நலம் மற்றும் விளையாட்டுத்துறை அமைச்சகம் இவ்விருதை அவருக்கு வழங்கியது. நந்தா தேவி, கஞ்சன்சங்கா, திரிசூலி, யாவோன்லி மலைச்சிகரங்களை சந்திரபிரபா வெற்றிகரமாக ஏறி முடித்தார்.

தொடக்க கால வாழ்க்கை
-------------------

உத்தராகண்டம் மாநிலத்தின் பிதௌரகட் மாவட்டம், தார்சூலாவில் ஐட்வால் பிறந்து வளர்ந்தார்.

மலையேற்ற வாழ்க்கை
-----------------

1981 ஆம் ஆண்டில் நந்தா தேவி உள்ளிட்ட பல மலைச் சிகரங்களை அவர் அடைந்துள்ளார். 1984 ஆம் ஆண்டில் நிகழ்ந்த இந்திய மலையேறும் கூட்டமைப்பின் எவரெசுட்டு சிகரம் அடைதல் என்ற திட்டத்தின் ஓர் அங்கமாகவும் இவர் இருந்தார். 
ஆகத்து 2009 இல் இவர் 68 வயதை எட்டியபோது இந்திய மலையேறுதல் சம்மேளனத்தின் அனைத்து பெண்கள் மலையேறும் பயணத் திட்டத்தின் ஒரு பகுதியாக, இரண்டாவது முறையாக 6,133 மீட்டர் உயர கர்வால் இமயத்திலுள்ள சிறீகாந்தா மலை உச்சியை சந்திரபிரபா அடைந்தார்.

விருதுகள்
---------

* அருச்சூன் விருது
* பத்மசிறீ விருது 1990 இல் வழங்கப்பட்டது, இது இந்தியாவின் நான்காவது உயரிய விருது ஆகும்

மேற்கோள்கள்
-----------

1. ↑  "Tenzing Norgay National Adventure Award Announced". Press Information Bureau, Ministry of Youth Affairs & Sports. 11 August 2010. 2014-03-04 அன்று பார்க்கப்பட்டது.
2. 1 2 3  "Mountaineer Aitwal, team to be honoured today". The Tribune. 31 August 2009. 2012-10-26 அன்று மூலம் பரணிடப்பட்டது. 2014-03-04 அன்று பார்க்கப்பட்டது.
3. ↑  "Towering feat by woman mountaineer". The Hindu. 7 September 2009. 2014-03-04 அன்று பார்க்கப்பட்டது.
4. ↑  "Padma Awards Directory (1954–2013)" (PDF). Ministry of Home Affairs. 15 November 2014 அன்று மூலம் (PDF) பரணிடப்பட்டது. 9 மார்ச் 2019 அன்று பார்க்கப்பட்டது. Unknown parameter `|=` ignored (உதவி)

புற இணைப்புகள்
--------------

* 
* பரணிடப்பட்டது 2013-10-03 at the வந்தவழி இயந்திரம்
* பரணிடப்பட்டது 2016-03-17 at the வந்தவழி இயந்திரம்
வங்காளதேசத்தில் சந்திரபூர் மாவட்டம்
**சந்திரபூர் மாவட்டம்**,வங்காளதேசம் (Chandpur District) (চাঁদপুর জেলা) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சிட்டகாங் கோட்டத்தில் அமைந்துள்ளது. வங்காளதேசத்தின் தென்கிழக்கில் அமைந்த இம்மாவட்டத்தின் நிர்வாகத் தலைமையிடம் **சந்திரபூர்** நகரம் ஆகும்.

மாவட்ட எல்லைகள்
---------------

சந்திரப்பூர் மாவட்டத்தின் வடக்கில் கொமில்லா மாவட்டம் மற்றும் முன்சிகஞ்ச் மாவட்டத்தின் சில பகுதிகளும், தெற்கில் நவகாளி மாவட்டம், பரிசால் மாவட்டம் மற்றும் லெட்சுமிபூர் மாவட்டங்களும், கிழக்கில் கொமில்லா மாவட்டமும், மேற்கில் சரியத்பூர் மாவட்டம், மெக்னா ஆறு மற்றும் முன்சிகஞ்ச் மாவட்டங்களும் எல்லைகளாக உள்ளது.

மாவட்ட நிர்வாகம்
----------------

1645.32 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக சந்திரபூர் சதர், மொத்லோப் வடக்கு, மொத்லோப் தெற்கு, ஹய்ம்சார், ஹாஜிகஞ்ச், கச்சுவா, சரஸ்வதி மற்றும் பரித்கஞ்ச் என எட்டு துணை மாவட்டங்களாகப் பிரிக்கப்பட்டுள்ளது.
இம்மாவட்டம் ஏழு நகராட்சி மன்றங்களையும், எண்பத்தி எட்டு கிராம ஒன்றியக் குழுக்களையும், 927 வருவாய் கிராமங்களையும், 1230 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் ஆகும். 
இதன் அஞ்சல் சுட்டு எண் 3600 ஆகும். தொலைபேசி குறியிடு எண் 0841 ஆகும். 
இம்மாவட்டம் ஐந்து வங்காளதேச நாடாளுமன்றத் தொகுதிகளைக் கொண்டுள்ளது.

பொருளாதாரம்
-----------

இம்மாவட்டத்தின் பொருளாதாரம் வேளாண்மைச் சார்ந்து உள்ளது. தகாதியா ஆறு, மெக்னா ஆறு, மொத்லாப் ஆறு, உத்தம்தி ஆறு, தோனாகோடா முதலிய ஆறுகள் பாய்வதால் நீர் வளமும், மண் வளமும் கொண்ட இம்மாவட்டத்தில் நெல், சணல், கரும்பு, உருளைக்கிழங்கு, கடுகு, வெற்றிலை, பாக்கு, சோயா, மிளகு, காய்கறிகள் பயிரிடப்படுகிறது.

மக்கள் தொகையியல்
----------------

1645.32 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 24,16,018 ஆக உள்ளது. அதில் ஆண்கள் 11,45,831 ஆகவும், பெண்கள் 12,70,187 ஆகவும் உள்ளனர். ஆண்டு மக்கள் தொகை வளர்ச்சி விகிதம் 0.61% ஆக உள்ளது. பாலின விகிதம் 90 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் நபர்கள் 1468 வீதம் வாழ்கின்றனர். மாவட்ட சராசரி எழுத்தறிவு 56.8% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

1. ↑  Khan, Abul Khaer (2012). "Chandpur District". in Sirajul Islam; Jamal, Ahmed A.. *Banglapedia: National Encyclopedia of Bangladesh* (Second ). Asiatic Society of Bangladesh. .
2. ↑  Chandpur District, Bangladesh
3. ↑  Community Report Chandpur Zila June 2012
[*தொடர்பிழந்த இணைப்பு*]
நாச்சோ
**நாச்சோ** (*ஆங்கிலம்*: Nachos, *பிரெஞ்சு*: Nachos, *எசுப்பானியம்*: Nachos) என்பது மெக்சிக்கோவில் தோன்றிய சோளத்தை அடிப்படையாகக் கொண்ட விரைவாக சமைக்கக்கூடிய ஓர் புகழ்பெற்ற சிறுதீனி ஆகும். இதில் நிரம்ப சேர்பொருட்களைக் கூட்டி முழுமையான உணவாகவும் கொள்ளலாம். இவற்றின் மிக எளிய தயாரிப்பில் தார்த்தியா தட்டைகளில் உருக்கிய பாலாடைக் கட்டியையும் *சல்சா* எனப்படும் தக்காளிச் சட்னியையும் (sauce) ஊற்றி செய்வதாகும்.1943ஆம் ஆண்டு இக்னேசியோ "நாச்சோ" அனயாவால் தயாரிக்கப்பட்ட முதல் நாச்சோக்களில் சுட்ட சோளத் தார்த்தியாவின் மேல் செத்தர் பாலாடைக்கட்டியை உருக்கி ஊற்றி சிவந்த ஜலபெனோ மிளகாய் ஊறுகாயுடன் வழங்கப்பட்டது.

பன்னாட்டு நாச்சோ தினம்
----------------------

ஒவ்வொரு ஆண்டும் அக்டோபர் 21ஆம் நாள் **பன்னாட்டு நாச்சோ தினமாகக்** கொண்டாடப்படுகிறது. 1990களில் ஐக்கிய அமெரிக்கா மற்றும் மெக்சிகோவில் 1943ஆம் ஆண்டு இந்நாளில் இருநாடுகளின் எல்லைப்புறத்தில் அமைந்த பீதரஸ் நெக்ரஸ் நகரின் எல் மோடர்னோ உணவகத்தில் இக்னேசியோ அனயா தயாரித்ததை நினைவுகூறும் விதமாக கொண்டாடப்பட்டது. இந்த நகரத்தில் அக்டோபர் 13 மற்றும் 15க்கு இடைப்பட்ட நாட்களில் ***பன்னாட்டு நாச்சோ விழா***வும் நடத்தப்படுகிறது.

### நாச்சோ சீஸ்

Nachos using a processed-cheese sauce.
ஒவ்வொரு முறையும் பாலாடைக்கட்டியை உருக்கி அதனுடன் காரமான சட்னிகளை கூட்டுவதற்கு பதிலாக பெரியளவில் தயாரிக்கக்கூடிய சமையற்கூடங்களில், காட்டாக பள்ளிகள், திரையரங்குகள், விளையாட்டரங்குகள், உடனடியாக பயன்படுத்தக்கூடிய வகையில் இவ்வாறு பதப்படுத்தப்பட்ட பாலாடைக்கட்டி தயாரிக்கப்படுகிறது. இது ஐக்கிய அமெரிக்காவில் *நாச்சோ சீஸ்* என்று அறியப்படுகிறது. துவக்கத்தில் நாச்சோக்களுக்கு மட்டுமே தயாரிக்கப்பட்ட இந்த சீஸ் மிகவும் புகழ்பெற்று பிற தொட்டுக்கொள்ளும் உணவுப்பண்டங்களுக்கும் பயன்படுத்தலாயிற்று. அமெரிக்காவின் பல மளிகை அங்காடிகளிலும் ரிகோஸ், ஃபிரிட்டோ லே, டோகோ பெல் வணிகப்பெயர்களிலும் அல்லாதும் விற்கப்படுகின்றன.

மேற்கோள்கள்
-----------

1. ↑  "Mexicolesstraveled.com". 2018-01-17 அன்று மூலம் பரணிடப்பட்டது. 2011-08-03 அன்று பார்க்கப்பட்டது.
2. ↑  "Our Food: The Menu: Nachos & Sides". *Tacobell.com*. Taco Bell Corporation. 2008-12-30 அன்று பார்க்கப்பட்டது.

மேலும் காண்க
------------

* தாக்கோ
* தார்த்தியா
**மாங்குளம்** (Mankulam) என்பது இலங்கை, யாழ்ப்பாண நெடுஞ்சாலையில் (A-9 நெடுஞ்சாலை) வவுனியாவிற்கும் கிளிநொச்சிக்கும் இடையில் அமைந்துள்ள ஒரு ஊராகும். இந்த ஊர் முல்லைத்தீவு மாவட்டத்தில் உள்ளடக்கப்பட்டுள்ளது. ஊரின் நெடுஞ்சாலையை ஒட்டிய பகுதி "மாங்குளம் நகரம்" என அழைக்கப்படுகின்றது.

"மாங்குளம்" எனும் பெயர், குளத்தின் பெயராகும். தமிழரின் பெயரிடல் முறைகளின் படி குளத்தின் பெயரே குளத்தின் அண்டிய ஊரின் பெயராகவும் வழங்கிவருவதன் அடிப்படையில், இந்த ஊரின் பெயர் "மாங்குளம்" என வழங்கப்படுகிறது. இந்த ஊர் வரலாற்று ரீதியாக தமிழர் வாழ்ந்த இடமாகும். 2009ம் ஆண்டின் பின்னர் இந்நிலை மாறிவருகிறது. சிங்கள குடியிருப்புகளும் தற்போது அங்கே தோன்றத்தொடங்கியுள்ளது.

யாழ்ப்பாணத்தில் இருந்து சுமார் 60 மைல்கள் தொலைவிலும், கொழும்பில் இருந்து 180 மைல்கள் தொலைவிலும் உள்ள இது வன்னிப் பகுதியின் புவியியல் மையத்திற்கு அண்மையில் உள்ளதாலும், போதிய அளவு நிலம் உள்ளதாலும், வன்னியிலுள்ள பல நகரங்களுடனும், யாழ்ப்பாணக் குடாநாட்டுடனும், தென்னிலங்கையின் முக்கியமான நகரங்களுடனும் இலகுவான போக்குவரத்துக்கான கட்டமைப்பு வசதிகளைக் கொண்டிருப்பதாலும், வடமாகாணத்தின் முக்கிய நகரங்களில் ஒன்றாக உருவாகக்கூடிய வாய்ப்புகள் இவ்விடத்துக்கு உண்டு எனச் சிலர் கருதுகிறார்கள்.

இருபதாம் நூற்றாண்டின் எண்பதுகளுக்குப் பின்னர் தீவிரமடைந்த இன முரண்பாடுகளின் காரணமாக இடம்பெற்ற உள்நாட்டுப் போர்களினால் மிகவும் பாதிப்படைந்த இடங்களுள் இதுவும் ஒன்று.

இப்பகுதியில் நீர்ப்பாசனத் திணைக்களத்தின் விடுதி அமைந்துள்ளது. கல்வி நடவடிக்கைகளுக்காக மாங்குளம் மகாவித்தியாலயம் அமைந்துள்ளது. உள்நாட்டுப் போரினால் பெரிதும் சேதமான மாங்குளம் மகாவித்தியாலயம் நிக்கோட் திட்டத்தின் மூலம் மீளமைப்புச் செய்யப்பட்டுள்ளது.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2016-10-17 அன்று மூலம் பரணிடப்பட்டது. 2011-04-09 அன்று பார்க்கப்பட்டது.
**நாச்சியார்** பாலாவின் இயக்கத்தில், ஜோதிகா, ஜி. வி. பிரகாஷ் குமார் உள்ளிட்டோரின் நடிப்பில் பிப்ரவரி 16, 2018இல் வெளியான தமிழ்திரைப்படம். இத்திரைப்படம் இளையாராஜாவின் இசையில், தேனி ஈஸ்வரின் ஒளிப்பதிவில், சதீஸ் சூரியாவின் படத்தொகுப்பில் உருவாகி உள்ளது. இத்திரைப்படத்தின் உருவாக்கப்பணிகள் மார்ச் 2017இல் தொடங்கின.

நடிப்பு
-------

* ஜோதிகா
* ஜி. வி. பிரகாஷ் குமார்
* ராக்ளின் வெங்கடேஷ்

படப்பணிகள்
----------

பிப்பிரவரி 2017இல் பாலா இத்திரைப்படத்தின் உருவாக்கம் ஜோதிகாவின் நடிப்பில் ஒரு குற்றவியல் அதிரடிப்படமாக உருவாக உள்ளதை உறுதிப்படுத்தினார். நாச்சியார் பட உருவாக்கத்தின் பொருட்டு இயக்குநர் பாலா, யுவன் மற்றும் பிரகதி குருபிரசாத் நடித்த அவரது பெயரிடப்படாத திரைப்படத்தின் படப்பிடிப்பை ஒத்திவைக்க முடிவு செய்தார். இத்திரைப்படத்தின் முன்னோட்டத்துளியினை நடிகர் சூர்யா வெளியிட்டார். இத்திரைப்படத்தின் முன்னோட்டத்துளியில் ஜோதிகாவின் ஒற்றைச்சொல் ஊடகங்களில் பரபரப்பை ஏற்படுத்தியது. இத்திரைப்படத்தின் முன்னோட்டம் சனவரி 15, 2018இல் வெளியானது.

சான்றுகள்
---------

1. ↑  "Jyothika, G.V. Prakash to star in Bala's next". The Hindu. 2017-02-28. 2017-04-22 அன்று பார்க்கப்பட்டது.
2. ↑  "Jyothika in Bala's film". Deccanchronicle.com. 2017-04-22 அன்று பார்க்கப்பட்டது.
3. ↑
4. ↑
5. ↑

வெளி இணைப்புகள்
---------------

* இணையதள திரைப்பட தரவுத்தளத்தில் *நாச்சியார்*
**மாங்குடி**  (ஆங்கிலம்: (Mangudi (Tirunelveli District), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டத்தில்  சங்கரன்கோவில் வட்டத்தில் இருக்கும் ஒரு கிராமம் ஆகும்.

அருகில் அமைந்த நகரங்கள்: சங்கரன்கோவில், திருநெல்வேலி, இராஜபாளையம் மற்றும் ஸ்ரீவில்லிபுத்தூர் ஆகும்.

வரலாறு
------

சங்ககாலத்தில் இந்த மாங்குடியில் வாழ்ந்த புலவர் மாங்குடி கிழார்.
மதுரைக் காஞ்சி எழுதிய இவர் தன்னை மாங்குடி மருதனார் என்று சில பாடல்களில் குறிப்பிடப்படுகிறார்.
சங்கப்பாடல் தொகுப்பில் இவரது பாடல்கள் 13 உள்ளன.

மாங்குடி தொல்லியல் களம்
-----------------------

தமிழ்நாடு தொல்லியல் துறையினர், மாங்குடியில் 2001-2002ல் அகழ்வாராய்ச்சி செய்த போது, கிமு இரண்டாம் நூற்றாண்டின் தமிழ் பிராமி எழுத்துக்கள் கொண்ட கருப்பு-சிவப்பு நிற மட்பாண்டங்களின் துண்டுகள் கண்டுபிடித்தனர்.

மக்கள் வகைப்பாடு
----------------

இந்திய 2011 மக்கள் தொகை கணக்கெடுப்பின்படி 3957 மக்கள் இங்கு வசிக்கின்றார்கள். இவர்களில் 1994 ஆண்கள், 1963 பெண்கள் ஆவார்கள். மாங்குடி மக்களின் சராசரி கல்வியறிவு 75.12% ஆகும்.

ஆதாரங்கள்
---------

1. ↑  Mangudi
2. ↑  "Department of Archaeology - Excavation- Mangudi". 2017-09-03 அன்று மூலம் பரணிடப்பட்டது. 2017-08-21 அன்று பார்க்கப்பட்டது.
3. ↑  கிராமம் - திருநெல்வேலி மாவட்டம்; சங்கரன்கோவில் வட்டம்; மாங்குடி கிராமம் 2011-ம் ஆண்டிற்கான இந்திய மக்கள்தொகைக் கணக்கெடுப்பு அறிக்கை

வெளி இணைப்புகள்
---------------

* ஜெயமோகனின் மாங்குடி மருதனார் - கட்டுரை
நவம்பர் 2005இல் பாக்தாத் நகரில் இராக்கிய காவல்துறையினர் கண்டுபிடித்த கைவினை வெடிகுண்டுகளாக தயாரிக்க வைக்கப்பட்டிருந்த ஆயுதங்கள்
இராக்கின் அல் அன்பரில் கவச படை வண்டி ஒன்று 300-500 பவுண்ட் அளவுள்ள கைவினை வெடிகுண்டின் நேரடித் தாக்குதலால் சிதறடிக்கப்பட்டுள்ளது.
**கைவினை வெடிகுண்டு**  (improvised explosive device, **IED**) அல்லது **தெருவோர குண்டு** என்பது கைவினையாக வீடுகளில் செய்யப்பட்டு, வழமையான படைத்துறை சண்டைகளைப் போலன்றி மாற்றுவழிகளில் செயல்படுத்துகின்ற வெடிகுண்டுகளாகும். வழமையான படைத்துறை ஆயுதங்களை, காட்டாக எறிகணைகளை, வெடிக்கவைக்கும் இயங்குமுறையோடு இணைத்தும் உருவாக்கப்பட்டிருக்கலாம்.

இத்தகைய கைவினை வெடிகுண்டுகளை தீவிரவாதிகள் செயல்படுத்தலாம்; அல்லது வழமையில்லா போர்களில் கொரில்லாப் போர்முறையில் போராளிகளும் அதிரடி படைகளும் தங்கள் சண்டைக்களங்களில் பயன்படுத்தலாம். இரண்டாவது இராக் போரின்போது கைவினை வெடிகுண்டுகள் வெகுவாகப் பயன்படுத்தப்பட்டன; 2007ஆம் ஆண்டு இறுதியில் இராக்கில் இறந்த கூட்டுப் படையினரில் 64% கைவினை வெடிகுண்டுகளுக்கே பலியாயுள்ளனர். ஆப்கானிஸ்தானிலும் கிளர்ச்சிக்காரர்கள் இவ்வகை வெடிகுண்டுகளால் 2001 முதல் இன்றுவரை 66% கூட்டுப் படையினரை அழித்ததாக மதிப்பிடப்படுகிறது.

தமிழீழ விடுதலைப் புலிகள் இலங்கையின் படைத்துறை இலக்குகளை நோக்கி இத்தகைய வெடிகுண்டுகளையே பயன்படுத்தினர். இந்தியாவிலும் தீவிரவாத தாக்குதல்களில் கைவினை வெடிகுண்டுகள் பயன்படுத்தப்பட்டுள்ளன.

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2012-03-14 அன்று மூலம் பரணிடப்பட்டது. 2021-08-16 அன்று பார்க்கப்பட்டது.
2. ↑  "Suicide Terrorism: A Global Threat". Pbs.org. 2009-10-18 அன்று பார்க்கப்பட்டது.
3. ↑  "13 killed in blasts, arson in Sri Lanka". Hindu.com. 2006-04-13. 2006-04-14 அன்று மூலம் பரணிடப்பட்டது. 2009-10-18 அன்று பார்க்கப்பட்டது. Unknown parameter `|=` ignored (உதவி)

வெளியிணைப்புகள்
---------------

* IED News  at DefenceTalk
* CFR-TV Episode 7 பரணிடப்பட்டது 2016-03-03 at the வந்தவழி இயந்திரம் – video of a blue VBIED detonated from a distance
* iFilm video of vehicle struck by IED பரணிடப்பட்டது 2008-12-03 at the வந்தவழி இயந்திரம்
* Transcript of PBS *Frontline* episode *Private Warriors*
* Defense Update பரணிடப்பட்டது 2004-08-13 at the வந்தவழி இயந்திரம் – the use of IED in Asymmetric Warfare
* Defense Update – protection against IED
* Defense Update பரணிடப்பட்டது 2011-07-09 at the வந்தவழி இயந்திரம் – protected vehicles
* Defense Update பரணிடப்பட்டது 2013-11-10 at the வந்தவழி இயந்திரம் – Israeli IED Neutralizer
* IED Definition Structure Applied to the CBRN Threats (p9-11)
* IEDs and the futility of increased armor பரணிடப்பட்டது 2011-07-01 at the வந்தவழி இயந்திரம்
* Strategy for Countering IEDs - Chris Hunter பரணிடப்பட்டது 2017-10-18 at Archive-It
* Clearing Bombs in Afghanistan பரணிடப்பட்டது 2010-07-15 at the வந்தவழி இயந்திரம் - slideshow by *Life magazine*
இரௌத்தின் தேற்றம் அல்லது இரூத்தின் தேற்றம்
வடிவவியலில் **இரௌத்தின் தேற்றம்** அல்லது **இரூத்தின் தேற்றம்** (*Routh's theorem*) என்பது ஏதாவது கொடுக்கப்பட்ட முக்கோணம் ஒன்றின் பரப்பளவுக்கும், அம் முக்கோணத்தின் விழுகோடுகள் தங்களை வெட்டிக்கொள்வதால் இடையே உண்டாகும் முக்கோணத்தின் பரப்பளவுக்கும் உள்ள விகிதத்தைப் பற்றியது ஆகும். இத் தேற்றம் என்ன சொல்லுகின்றது என்றால் 
 *ABC* என்னும் முக்கோணத்தின் பரப்பு AABC (படத்தில் வெளியில் உள்ள முக்கோணம்) என்றும்,  *F*, *D* ,  *E* ஆகிய மூன்று புள்ளிகளும் முறையே விழுகோடுகள் பக்கங்கள் *AB* , *BC*,  *AC* ஆகியவற்றை முட்டும் இடங்களாகவும் கொண்டால், வெளி முக்கோணத்தின் ஒவ்வொரு பக்கத்தின் வெட்டுப் பகுதிகளைக் கீழ்க்காணும் விகிதமாக முதலில் எழுதலாம்:

{\displaystyle {\overline {AF}}/{\overline {BF}}=r}
{\displaystyle {\overline {BD}}/{\overline {CD}}=s}
{\displaystyle {\overline {CE}}/{\overline {AE}}=t}
இப்பொழுது விழுகோடுகள் வெட்டிக்கொள்ளும் புள்ளிகளாக  *I*, *G* , *H* ஆகிய மூன்றையும் கொண்டால்,
*GHI* என்னும் முக்கோணத்தின் பரப்பளவு(உள்ளே சிறிய சிவப்பு நிற முக்கோணம்):

{\displaystyle A\_{GHI}={\frac {(rst-1)^{2}}{(st+s+1)(rt+t+1)(rs+r+1)}}A\_{ABC}.}
என்று கூறுகின்றது இத் தேற்றம்.

இத்தேற்றத்தை எடுவர்டு சான் இரௌத்து (Edward John Routh), 1896 இல் வெளியான *Treatise on Analytical Statics with Numerous Examples* என்னும் நூலில் 82 ஆம் ப்க்கத்தில் விளக்கியுள்ளார்.

உசாத்துணை
---------

* Murray S. Klamkin and A. Liu (1981) "Three more proofs of Routh's theorem", *Crux Mathematicorum* 7:199–203.
* H. S. M. Coxeter (1969) *Introduction to Geometry*, statement p. 211, proof pp. 219–20, 2nd edition, Wiley, New York.
* J. S. Kline and D. Velleman (1995) "Yet another proof of Routh's theorem" (1995) *Crux Mathematicorum* 21:37–40
* *Routh's Theorem,* Jay Warendorff, The Wolfram Demonstrations Project.
* Weisstein, Eric W. "Routh's Theorem", *MathWorld*.
* Routh's Theorem by Cross Products at MathPages
**அலுமினியம் இண்டியம் ஆர்சனைடு** *(Aluminium indium arsenide)* என்பது AlInAs (AlxIn1-xAs) என்ற மூலக்கூற்று வாய்ப்பாடு கொண்ட ஒரு குறைக்கடத்திச் சேர்மமாகும். இண்டியம் அலுமினியம் ஆர்சனைடு என்ற பெயராலும் இக்குறைகடத்தி அழைக்கப்படுகிறது. காலியம் இண்டியம் ஆர்சனைடு (GaInAs) குறைக்கடத்தியின் அணிக்கோவை மாறிலிகளுக்கு அருகான மதிப்புகளையும் அதைவிட கூடுதலான ஆற்றல் இடைவெளியையும் இக்குறைகடத்தி கொண்டுள்ளது. (AlxIn1-xAs) என்ற வாய்ப்பாட்டிலுள்ள X, 0 மற்றும் 1 என்ற மதிப்புகளை ஏற்கிறது. InAs மற்றும் AlAs சேர்மங்களுக்கிடையிலான விதிக்கட்டுபாடில்லாத கலப்புலோகம் என்பதை இம்மதிப்புகள் சுட்டிக்காட்டுகின்றன. விகிதக்கட்டுப்பாடுகள் ஏதுமில்லாத கலப்புலோகமிது என்பதை AlInAs என்ற வாய்ப்பாடு தெரிவிக்கிறது. 

தாங்கல் அடுக்குகளாக உறுமாற்ற உயர் எலக்ட்ரான் இயக்க திரிதடையங்களில் அலுமினியம் இண்டியம் ஆர்சனைடு பயன்படுத்தப்படுகிறது. இங்கு இது காலியம் ஆர்சனைடு தளப்பொருள், காலியம் இண்டியம் ஆர்சனைடு அலைவரிசை இவற்றிடையிலான அணிக்கோவை மாறிலிகளை சமப்படுத்துகிறது. 
இண்டியம் காலியம் ஆர்சனைடுகளுடன் சேர்த்து குவாண்டம் படலமாகச் செயற்படும் மாற்று அடுக்குகள் தயாரிக்கவும் இது பயன்படுத்தப்படுகிறது. இத்தகைய அமைப்புகள் அகன்றவரிசை குறைக்கடத்தி லேசர்களில் பயன்படுத்தப்படுகின்றன.

முன்பாதுகாப்பு
--------------

AlInAs இன் நச்சுத்தன்மை குறித்து முழுமையாக ஆராயப்படவில்லை. தூளாக இருக்கும் போது இது கண், தோல், நுரையீரல்களில் எரிச்சலை உண்டாக்குகிறது. மேலும் இது தொடர்பான மூலப்பொருட்களும் ஆராயப்பட்டு சமீபத்தில் விமர்சிக்கப்பட்டுள்ளது .

மேற்கோள்கள்
-----------

1. ↑  Environment, health and safety issues for sources used in MOVPE growth of compound semiconductors; D V Shenai-Khatkhate, R Goyette, R L DiCarlo and G Dripps, Journal of Crystal Growth, vol. 1-4, pp. 816-821 (2004); எஆசு:10.1016/j.jcrysgro.2004.09.007
**பொட்டாசியம் லாக்டேட்டு** *(Potassium lactate)* என்பது KC3H5O3 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். H3C-CHOH-COOK. என்ற அமைப்பு வாய்ப்பாட்டாலும் இதைக் குறிப்பிடுகிறார்கள். லாக்டிக் அமிலத்தினுடைய பொட்டாசியம் உப்பு பொட்டாசியம் லாக்டேட்டு எனப்படுகிறது. ஐரோப்பிய ஒன்றிய எண் ஐ326 என்று எண்னிட்டு இச்சேர்மம் அடையாளப்படுத்தப்படுகிறது. சர்க்கரை மூலங்களிலிருந்து கிடைக்கும் லாக்டிக் அமிலத்தை நடுநிலையாக்கம் செய்து பொட்டாசியம் லாக்டேட்டு தயாரிக்கப்படுகிறது .

பொதுவாக பொட்டாசியம் லாக்டேட்டு இறைச்சி மற்றும் கோழியுடன் தொடர்புள்ள பொருட்களில் பயன்படுத்தப்படுகிறது, உணவு பாதுகாப்பை இது அதிகரிக்கிறது. சிதைவையும் நோய்க்கிருமி பாக்டீரியாக்களின் நடவடிக்கையையும் தடுக்கும் ஒரு நுண்ணுயிர் எதிர்ப்பியாகச் செயல்படுகிறது. 
தீயணைக்கும் இயந்திரங்களில் தீத்தடுக்கும் ஊடகமாகவும் பொட்டாசியம் லாக்டேட்டு பயன்படுத்தப்படுகிறது .

மேற்கோள்கள்
-----------

1. ↑  PURASAL  பரணிடப்பட்டது 2014-02-21 at the வந்தவழி இயந்திரம்
2. ↑  Meat and Poultry.  பரணிடப்பட்டது 2012-11-03 at the வந்தவழி இயந்திரம்
3. ↑  MSDS for First Alert Tundra (MSDS 06-1753A),  பரணிடப்பட்டது 2017-12-29 at the வந்தவழி இயந்திரம்
**அலிகார் முற்றுகை** (*Siege of Aligarh*) பிரித்தானிய கிழக்கிந்திய நிறுவனத்திற்கும் மராத்தா கூட்டமைப்புக்கும் இடையே இரண்டாம் ஆங்கிலோ-மராத்தா போரின் போது (1803-1805) இந்தியாவின் அலிகார் நகரில் நடந்த போரைக் குறிக்கிறது. அலிகார் போர் என்றும் இம்முற்றுகையைக் குறிப்பிடுவர்.

இந்தியாவின் வலிமையான கோட்டைகளில் ஒன்றான அலிகார் கோட்டை, பிரெஞ்சு கூலிப்படை அதிகாரியான பியர் பெரோனால் பலப்படுத்தப்பட்டு அவரது கட்டுப்பாட்டில் இருந்தது. 1803 ஆம் ஆண்டு செப்டம்பர் 1 ஆம் தேதி, தளபதி லார்ட்டு கெரார்டு லேக்கு தலைமையில் அலிகார் கோட்டை முற்றுகையிடப்பட்டது. இப்போது யார்க்சயர் படைப்பிரிவு என்று அழைக்கப்படும் பிரித்தானிய 76 ஆவது படைப்பிரிவு இம்முற்றுகையில் கெரார்டு லேக்குக்கு உதவியது. 1803 ஆம் ஆண்டு செப்டம்பர் மாதம் 4 ஆம் தேதியன்று மராட்டியர்கள் மற்றும் பிரெஞ்சுக்காரர்களிடமிருந்து அலிகார் கோட்டை கைப்பற்றப்பட்டது. தாக்குதலின் போது, பிரெஞ்சு வீரர்களால் கோட்டையைச் சுற்றி பதினான்கு அகழிகள் வாள் கத்திகள் மற்றும் நச்சு ஆயுதங்கள் என வரிசையாக அமைக்கப்பட்டன. சுவர்கள் பிரெஞ்சு பீரங்கிகளால் பலப்படுத்தப்பட்டன. புலிகள் மற்றும் சிந்தியாவின் சிங்கங்கள் போன்ற விலங்குகள் கூட பிரெஞ்சுக்காரர்களால் பயன்படுத்தப்பட்டன. போரின் போது ஆங்கிலேயர்கள் 900 படை வீரர்களை இழந்தனர். அப்போதைய வெலிங்டன் பிரபு இந்த வெற்றியை "வட இந்தியாவை ஆங்கிலேயர் கைப்பற்றியது மிகவும் அசாதாரணமான சாதனைகளில் ஒன்று" என்று அறிவித்தார்.

மேற்கோள்கள்
-----------

1. ↑  Naravane, M.S. (2014). *Battles of the Honorourable East India Company*. A.P.H. Publishing Corporation. பக். 75. பன்னாட்டுத் தரப்புத்தக எண்:9788131300343.
2. 1 2 3  Thackeray, William Makepeace (2013). "The Tremendous Adventures of Major Gahagan Chapter 2". CreateSpace. ISBN 978-1490979120. Archived from the original on 2007-06-23.CS1 maint: BOT: original-url status unknown (link)
3. ↑  Butalia, Ramesh C. (1998). *The Evolution of the Artillery in India*. Allied. பக். 239. பன்னாட்டுத் தரப்புத்தக எண்:9788170238720.. பார்த்த நாள்: 10 October 2018.

புற இணைப்புகள்
--------------

* Decisive Battles of India from 1746 to 1849 Inclusive, By George Bruce Malleson
ஆரியச்சக்கரவர்த்திகளின் யாழ்ப்பாண அரசுக் காலத்துக்கு முன்னரே தமிழ் நாட்டிலிருந்து வன்னியர்கள் இலங்கைக்கு வந்தமை பற்றிய குறிப்புகள் யாழ்ப்பாண வரலாற்று நூல்களிலும், கோணேசர் கல்வெட்டு என்னும் நூலிலும் காணப்படுகின்றன. வையாபாடலிலே வன்னியர் குடியேற்றம் பற்றி விரிவாகப் பேசப்படுகின்றது. இவ்வாறு வந்த வன்னியர்களின் பரம்பரையினர், ஈழத்து வரலாற்றிலே, சிறப்பாக ஈழத்தமிழர் வரலாற்றிலே முக்கியமான பங்களிப்புகளைச் செய்துள்ளார்கள். இந்த **ஈழத்து வன்னியர்** பற்றியே இக்கட்டுரையில் எடுத்தாளப்படுகிறது. யாழ்ப்பாணக் குடாநாட்டுக்குத் தெற்கே இவர்களால் ஆளப்பட்டுவந்த தலைநிலப்பகுதி வன்னி என்னும் பெயராலேயே அழைக்கப்பட்டு வருகிறது.

இலங்கையில் வன்னியர் குடியேற்றம்
-------------------------------

தன்னைப் பீடித்திருந்த நோயொன்றைத் தீர்ப்பதற்காக இலங்கையின் வடபகுதிக்குத் தமிழ் நாட்டிலிருந்து வந்த *மாருதப்பிரவை* என்னும் இளவரசி, நோய் தீர்ந்தபின், உக்கிர சிங்கசேனன் என்பவனை மணந்து இங்கேயே தங்கிவிட்டதாகவும், இன்று வன்னி என அழைக்கப்படும் அடங்காப்பற்றுப் பகுதியை ஆண்டுவந்த உக்கிரசேனனுக்கும், மாருதப்பிரவைக்கும் பிறந்த மகனின் திருமணத்துக்காக, மதுராபுரியில் இருந்து பெண் அழைத்துவந்தபோது அவளுடன் 60 வன்னியர்கள் வந்ததாகவும், வையாபாடல் கூறுகின்றது. அடங்காப்பற்றுக்கு அனுப்பப்பட்ட அவர்கள் அப்பகுதிக்குப் பொறுப்பாக நியமிக்கப்பட்டனர். இவர்கள் மேலும் பல வன்னியர்களை இலங்கைக்கு அழைத்து வந்ததாகவும் தெரிகிறது. இவர்களுள், முல்லைத்தீவில் குடியேறிய *முல்லைமாலாணன்*, *சிவலை மாலாணன்*, *சருகி மாலாணன்*, *வாட்சிங்கராட்சி* ஆகிய வன்னியர்களின் பெயர்கள் வையாபாடலில் தரப்பட்டுள்ளன.

அடங்காப்பற்றிலே வாழ்ந்த பூர்வகுடிகளினால் ஏற்பட்டு வந்த தொல்லைகளின் காரணமாக, அவர்களை அடக்குவதற்காகவும், பல வன்னியர்கள் அங்கு வரவழைக்கப்பட்டார்கள். இவ்வாறு வந்தவர்களில், *கறுத்தவராயசிங்கம், தில்லி, திடவீரசிங்கன், குடைகாத்தான், முடிகாத்தான், வாகுதேவன், மாதேவன், இராசசிங்கன், இளஞ்சிங்கவாகு, சோதையன், அங்கசிங்கன், கட்டையர், காலிங்கராசன், சுபதிட்டன், கேப்பையினார், யாப்பையினார், ஊமைச்சியார், சோதிவீரன், சொக்கநாதன், இளஞ்சிங்கமாப்பாணன், நல்லதேவன், மாப்பாணதேவன், வீரவாகு, தானத்தார், வரிப்பத்தார்* ஆகிய 24 பேர் வையாபாடலில் குறிப்பிடப்பட்டுள்ளார்கள். இவர்களிற் சிலர் கணுக்கேணி, முல்லைத்தீவு, தனிக்கல்லு, கிழக்குமூலை, மேற்குமூலை ஆகிய இடங்களில் ஆட்சிசெலுத்திவந்த பல்வேறு பூர்வகுடிச் சாதியினரைத் தோற்கடித்து, அப்பகுதிகளைத் தாங்களே ஆண்டுவந்தனர். இவை தவிர, கச்சாய், பழை, கரைப்பற்று, கருவாட்டுக்கேணி, கட்டுக்குளம், போன்ற இடங்களிலும், பல வன்னியர் குடியேறியதாகத் தெரிகிறது. வேறு சிலர், திருகோணமலை, மட்டக்களப்பு மாவட்டப் பகுதிகளிலும் குடியேறினர். சிலர் யாழ்ப்பாணத்திலும் வாழ்ந்தனர்.
இலங்கை இனப்பிரச்சினை காரணமாக ஈழத்திலிருந்து புலம் பெயர்ந்து பிற நாடுகளில் வசிக்கும் மக்களின் ஆக்கங்கள் **ஈழ புலம்பெயர் இலக்கியம்** ஆகும். ஈழத்தமிழ் இலக்கியத்தின் தொடர்ச்சியாகவும் அதன் அடுத்த கட்ட வளர்ச்சியாகவும் **புலம்பெயர் தமிழ் இலக்கியம்** உள்ளது. ஈழத்தமிழ் இலக்கியம் மூலம் புலம் பெயர்தலின் வாழ்வியல் அனுபவங்கள் மற்றும் பிறந்த மண்ணின் மீதான ஏக்கங்கள் பதிவு செய்யப்படுகிறது.

### ஈழத்தமிழர்கள் புலம்பெயர்ந்த நாடுகள்

ஈழத்திலிருந்து புலம்பெயர்ந்த தமிழர்கள் இன்று உலகமெங்கும் பரந்து வாழ்ந்து வருகின்றனர். அவ்வாறு புலம்பெயர்ந்தவர்கள்; இங்கிலாந்து,பிரான்ஸ்,ஜேர்மனி, சுவிஸ், நோர்வே, இத்தாலி, டென்மார்க், நெதர்லாந்து போன்ற மேற்கு ஐரோப்பிய நாடுகளிலும்: வடஅமெரிக்காவில் கனடாவிலும், மற்றும்அவுஸ்திரேலியாவிலும் மிக அதிகமாக வாழ்ந்து வருகின்றனர்.

### கால வரையறை

இலங்கையிலிருந்து 1960 களில் இருந்தே ஈழத்தமிழர்களின் புலப்பெயர்வு ஆரம்பமாகின்றது. ஆனால் 80 களுக்குப் பின்னர் பெருமளவாக புலம்பெயர்ந்த தமிழர்களின் படைப்புக்களே முக்கியமானவை. 1983இல்/ கறுப்பு ஜீலை கலவரம் ஏற்பட்டதன் பின்னர் இலங்கையிலிருந்து வெளியேறிய ஈழத்தமிழர்கள் அதிக அளவில் படைபாக்கத்தில் ஈடுபடுகின்றனர்.

### புலம்பெயர் படைப்புக்கள்

புலம்பெயர் படைப்புக்களில் கவிதை, சிறுகதை, நாவல் ஆகிய இலக்கிய வடிவங்களே முக்கியமானவையும் கவனத்திற்கு உரியவையும் ஆகும். இவை தவிர ஏனைய கலை இலக்கிய முயற்சிகளாக பின்வருவனவும் நடந்தேறி வருகின்றன. அவற்றுள் நாடகம், சஞ்சிகை - பத்திரிகை வெளியீடுகள், நூல் வெளியீடுகள், ஒலி ஒளி செயற்பாடுகள், மற்றும் தமிழர் தம் அடையாளத்தைத் தக்க வைக்கும் கலாசார செயற்பாடுகள் என்பன முக்கியமானவை.

### கவிதை

முக்கிய கவிஞர்களாக கவனப்படுத்தப்பட்டவர்கள்,[]

* சேரன்
* வ. ஐ. ச. ஜெயபாலன்
* செழியன்
* கி. பி அரவிந்தன்
* இளவாலை விஜயேந்திரன்
* திருமாவளவன்
* சக்கரவர்த்தி
* நட்சத்திரன் செவ்விந்தியன்
* தா. பாலகணேசன்
* இளைய அப்துல்லா
* முல்லை அமுதன்
* முல்லையூரான்(மறைவு)
* மைத்திரேயி
* பிரதீபா
* றஞ்சினி
* ஆழியாள்
* **இளந்திரையன்**

### சிறுகதை

முக்கிய சிறுகதை ஆசிரியர்களாகக் கவனப்படுத்தப்பட்டவர்கள்,[]

* அ.முத்துலிங்கம்,
* அகில்
* பொ. கருணாகரமூர்த்தி
* குமார்மூர்த்தி(மறைவு)
* க.கலாமோகன்
* பார்த்திபன்
* ஷோபா சக்தி
* சக்கரவர்த்தி
* விமல் குழந்தைவேல்
* ஆசி.கந்தராஜா
* முருகபூபதி
* ராஜேஸ்வரி பாலசுப்பிரமணியம்
* அருண் விஜயராணி
* நிருபா,
* சுமதிரூபன்
* **இளந்திரையன்**
* **இ. தியாகலிங்கம்**

### நாவல்

முக்கிய நாவல் ஆசிரியர்களாகக் கவனப்படுத்தப்பட்டவர்கள்,[]

* அகில்,
* ஷோபா சக்தி
* ராஜேஸ்வரி பாலசுப்பிரமணியம்
* விமல் குழந்தைவேல்
* முல்லை அமுதன்
* மா. கி. கிறிஸ்ரியன்
* கி. செ. துரை
* பார்த்திபன்
* இ. தியாகலிங்கம்

### குறுநாவல்

* ஷோபா சக்தி
* இ. தியாகலிங்கம்

### புலம்பெயர் படைப்புக்களின் உள்ளடக்கம்

தாயகம் சார்ந்த படைப்புக்கள், புலம்பெயர் சூழல் சார்ந்த படைப்புக்கள் என புகலிடப் படைப்புக்களின் உள்ளடக்கத்தை இரண்டாக வகுக்கலாம்.[]
**இரையினோ** என்பவர்கள் கரிபியன் தீவுவுகளின் பழங்குடி மக்கள் ஆவர். இவர்கள் இரையினோ மொழியினைப் பேசினார்கள். ஐரோப்பியர்கள் இத் தீவுகளை 15 ஆம் நூற்றாண்டில் ஆக்கிரமிக்க முன்பு இத் தீவுகளில் இவர்கள் பரவி வாழ்ந்தார்கள். இன்றைய கியூபா, யமேக்கா, எயிட்டி, டொமினிக்கன் குடியரசு, புவேர்ட்டோ ரிக்கோ ஆகிய நாடுகளினதும் ஆட்சிப்பகுதிகளினதும் பழங்குடி மக்கள் இவர்கள் ஆவார்கள். 

கொலம்பசு இந்த மக்களைக் கண்டடைந்த போது, இரையினோ மக்கள் வளர்ச்சியடைந்த ஒரு சமூக, அரசியல், சமயக் கட்டமைப்பைக் கொண்டு இருந்தார்கள். இவர்கள் வேளாண்மையில், கடலோடுவதில், மீன்பிடித்தலில், கைத்தொழில்களில் திறைமைவாய்ந்தவர்களாக இருந்தார்கள். வளர்ச்சி பெற்ற கலைகளையும் பண்பாட்டையும் கொண்டு இருந்தார்கள்.

இந்த மக்கள் கிறித்தவர்கள் இல்லாதால் கொலம்பசும் எசுபானியர்களும் இவர்களை சம மனிதர்களாக மதிக்கவில்லை. கிறித்தவ சமயத்தைத் தழுவாத மக்களை அடக்கவும், அவர்களுக்கு எதிராகப் போர் தொடுக்கவும் கிறித்தவ சமய நிறுவனங்களும் ஐரோப்பிய அரசுகளும் உத்தரவு வழங்கி இருந்தன. அடக்கு முறையாலும், போராலும், ஐரோப்பியர்கள் கொண்டு வந்த நோய்களாலும் பெரும்பான்மையான ரையினோ மக்கள் எசுபானியர்களை சந்தித்த சில ஆண்டுகளில் கொல்லப்பட்டார்கள். எசுபானியர்களைச் சந்திக்க முன்பு கரிபியன் தீவுகளில் பரவி இருந்த இந்த மக்கள், அவர்களைச் சந்தித்த பின்னர் வேகமாக அழிக்கப்பட்டார்கள். தனிமைப்படுத்தப்பட்டு இருந்த சிறிய இரையினோ சமூகங்கள், பிற்காலத்தில் எசுபானிய பண்பாட்டு ஆதிகத்து உட்பட்டார்கள்.

மேற்கோள்கள்
-----------

1. ↑  Columbus and the Taíno
2. ↑  "Doctrines of Dispossession" - Racism against Indigenous peoples
3. ↑  "Cuba's forgotten tribe experiencing a rebirth". 2015-08-27 அன்று மூலம் பரணிடப்பட்டது. 2015-09-08 அன்று பார்க்கப்பட்டது.
4. ↑  What Became of the Taíno?

வெளி இணைப்புகள்
---------------

* Indians in Cuba
**எஸ்.எம்.ஏ. ஹசன்**  (பிறப்பு: மே 27, 1927) இலங்கை எழுத்தாளரும், ஆய்வாளரும், கல்வியியலாளரும், நூலாசிரியருமாவார்.

வாழ்க்கைக் குறிப்பு
-------------------

எஸ்.எம்.ஏ. ஹசன் இலங்கையில் ஒரு ஓய்வுபெற்ற கல்வியியலாளரும், எழுத்தாளரும், நூலாசிரியருமாவார். மே 27, 1927ஆம் ஆண்டு கண்டியில் ஹீரஸ்ஸகல எனும் பிரதேசத்தில் பிறந்த இவர், ஹனா எனும் துணைப் பெயரில் எழுதியுள்ளார். இவரின் மனைவி சித்தி சர்தாபி ஹசன். இவரது பிள்ளைகள் ஜெய்னுல் இம்ரானி, முஹம்மத் ரூமி, முஹம்மத் ரிஸ்மி.

இவரது முதல் ஆக்கம் 1944ம் ஆண்டு தினகரன் பத்திரிகையில் பிரசுரமானது. 1958, 1964 காலப்பகுதியில் கண்டி மாவட்ட வீரகேசரி பத்திரிகையில் பணியாற்றியுள்ளார். இக்காலப் பகுதியில் வீரகேசரி பத்திரிகையில் வாரந்தோறும் வெளிவந்த இஸ்லாமிய உலகம் எனும் பகுதிக்கு பொறுப்பாளராகவும் செயலாற்றியுள்ளார். தொழில் ரீதியாக பாடசாலை ஆசிரியராகவும், அதிபராகவும் பணியாற்றிய இவர், ஓய்வுபெறும்போது கண்டி மாவட்ட கல்விப் பணிப்பாளராக இருந்தமை குறிப்பிடத்தக்கது. இவரால் எழுதப்பட்ட கலாநிதி பதியுத்தீன் மஹ்மூத் எனும் திறனாய்வு நூலுக்கு 1975ம் ஆண்டு சாகித்தியமண்டலப் பரிசு கிடைத்தது.

இவர் எழுதியுள்ள நூல்கள்
-----------------------

* பதியுத்தீன் மஹ்மூத் - வாழ்க்கைச் சுருக்கம் (1969)
* அருளவாக்கி அப்துல் காதர் (1973)
* நான் கண்ட பண்டாரநாயக்கா (மொழிபெயர்ப்பு) (1975)
* கலாநிதி பதியுத்தீன் மஹ்மூத் (1975)
* நெஞ்சத் தாமரையின் இன்ப நினைவுகள் (1975)
* கம்பன் கவியமுதம் - கவிதை விளக்கம் (1976)
* அமெரிக்க கருப்பு இன முஸ்லிம்கள் (மொழிபெயர்ப்பு) (1976)
* யசஹாமி (சிறுவர்களுக்கான குறுநாவல்) (1979)
* வைத்தியர் திலகம் அப்துல் அஸீஸ் (1997)
* அல்லாமா இக்பால் - ஓர் அறிமுகம் (1998)
* அல்லாமா இக்பால் - இதயப்புதையல் (1999)
* • யசஹாமி - சிங்கள மொழிபெயர்ப்பு (2001)

பெற்ற விருதுகள்
---------------

* கலாநிதி சு.வித்தியானந்தன் தலைமையில் கண்டியில் நடைபெற்ற இலக்கிய விழாவில் 'கலைமணி' விருது – 1976
* முஸ்லிம் சமய கலாசார திணைக்களத்தால் நடத்தப்பட்ட வாழ்வோரை வாழ்த்துவோம் நிகழ்ச்சியில் 'கன்சுல் உலூம்' விருது - 1993
* மத்திய மாகாண இந்து கலாசார அமைச்சினால் நடத்தப்பட்ட கலைஞர்கள் பாராட்டு வைபவத்தில் பொற்கிழியும், விருதும் - 1994
* இலங்கை அரசின் கலாபூசண விருது - 1999

வெளி இணைப்புகள்
---------------

* இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு 1 - புன்னியாமீன்
**எஸ். எம். ஆர். வி மேல்நிலை பள்ளி** (*S. M. R. V. Higher Secondary School*, *சிறீ மூலம்திருநாள் இராம வர்மா மேல்நிலைப் பள்ளி*) கன்னியாகுமரி மாவட்டத் தலைநகர் நாகர்கோவிலின் வடசேரி பகுதியில் இயங்கிவரும் ஒரு அரசு உதவிபெறும் மேல்நிலைப் பள்ளியாகும். இப்பள்ளி 1919ம் ஆண்டு இப்பகுதியில் உள்ள சாலியர் சமுதாயத்தைச் சார்ந்தவர்களால் ஆரம்பிக்கப்பட்டது.

1985-ல் மாநில அளவில் முதல் மாணவியை உருவாக்கிய பெருமைக்குரிய பள்ளியாகும் இது.

அப்பகுதி மக்கள் மிகுந்த அரசபக்தி உடையவர்கள். தங்களை ஆதரித்த அரசர் சிறீ மூலம் திருநாள் இராம வர்மா பெயரில் இப்பள்ளியை தொடங்கினார்கள். 2011 ஆம் ஆண்டில் மாநில அளவில் மூன்றாவது த்ரம் பெற்ற பள்ளிக்கூடமிது. பிரசிடன்ட் நாயனார், போன்றவர்களின் பெருமுயற்சியால் தொடங்கப்பட்டது.

```
  இப்பள்ளி மூன்று பெரும் பல்கலைக் கழக துணைவேந்தர்களை வழங்கிய பெருமைக்குரியது.முதலாவதாக முனைவர் பேராசிரியர் வி.ஐ. சுப்பிரமணியன்
  தஞ்சை தமிழ் பல்கலைக் கழக முதல் துணைவேந்தராக பணியாற்றினார்கள்.அதன் வளர்ச்சியில் பெரும் பங்காற்றினார்கள்.
  அண்ணா பல்கலைக் கழகம் நான்கு மண்டல பல்கலைக் கழகங்களாக ப்பிரிக்கப்பட்ட போது தென்மண்டலத்தில் திருநெல்வேலியில் அமைக்கப்பட்ட அண்ணாபல்கலைக்கழக த்துணை வேந்தராக முனைவர் என். காளியப்பன் அதன் துணைவேந்தராக பொறுப்பு வகித்தார்கள்
```

```
  தற்போது உலக அளவில் அறியப்பட்ட சென்னை,அடையாற்றிலுள்ள அண்ணா பல்கலைக் கழகத்தின் துணைவேந்தராக முனைவர் ஆர்.வேல்ராஜ் அவர்கள் ஆகஸ்ட்10,2021 ல் துணைவேந்தராக நியமிக்கப்பட்டடுள்ளார்கள்
  இவ்வாறு மூன்று துணைவேந்தர்களை உருவாக்கிய பெருமையினை அப்பள்ளியும் பெறுகிறது
```

மேற்கோள்கள்
-----------

1. ↑  "காப்பகப்படுத்தப்பட்ட நகல்". 2008-10-07 அன்று மூலம் பரணிடப்பட்டது. 2013-05-02 அன்று பார்க்கப்பட்டது.
2. ↑  www.hindu.com/2011/05/28/stories/2011052861930600.htm

வ.ந.இ.வ.சா.அ.நிதியின் நூற்றாண்டு விழா சிறப்பிதழ் 2008
11 8 2021 நாளிட்ட பத்திரிகைகள் இந்து தமிழ்,முதலியன.
**எஸ். எம். ராமநாதன்** (*S. M. Ramanathan*, இறப்பு: 18 டிசம்பர் 1990) தமிழ்நாட்டைச் சேர்ந்த நாடக, மற்றும் திரைப்பட நடிகர் ஆவார்.

வாழ்க்கைக் குறிப்பு
-------------------

ராமநாதன் நகைச்சுவை நடிகை மனோரமாவின் கணவர் ஆவார். நாடகங்களில் நடித்து வந்தவர். 1959 இல் வெளியான கண் திறந்தது திரைப்படத்தில் கதாநாயகனாக நடித்தார். தேடிவந்த லட்சுமி, கறுப்புப் பணம், கருந்தேள் கண்ணாயிரம் உள்ளிட்ட பல படங்களில் இவர் நடித்தார்.

ஒரே நாடகக் கம்பனியில் நடித்து வந்த மனோரமாவை 1964 ஆம் ஆண்டில் திருமணம் செய்தார். ஆனாலும் மகன் பூபதி பிறந்து 15 நாட்களிலேயே இருவரும் பிரிந்தனர். அதன் பின்னர் நாடக நடிகையான பங்கஜம் என்பவரை மணந்தார்.

நடித்த திரைப்படங்கள்
--------------------

* கண் திறந்தது (1959)
* கறுப்புப் பணம் (1964)
* நினைவில் நின்றவள் (1967)
* கருந்தேள் கண்ணாயிரம் (1972)
* தேடிவந்த லட்சுமி (1973)

மறைவு
-----

இராமநாதன் 1990 டிசம்பர் 18 அன்று சென்னையில் மாரடைப்பால் காலமானார்.

மேற்கோள்கள்
-----------

1. 1 2  "Ramanathan.S.M (மனோரமாவின் கணவர்)". *Antru Kanda Mugam*. 1 ஆகத்து 2016 அன்று பார்க்கப்பட்டது.
2. ↑  "Biography of 'Aachi'-Manorama-Guinnes Record- Tamil Actress". *Infoqueenbee*. 1 ஆகத்து 2016 அன்று பார்க்கப்பட்டது.
3. ↑  "Potpourri of titbits about Tamil cinema - Manorama". Kalyanamalai Magazine. 1 ஆகத்து 2016 அன்று பார்க்கப்பட்டது.
**எஸ். என். எஸ். தொழில்நுட்பக் கல்லூரி** (SNS College of Technology) என்பது இந்தியாவின், தமிழ்நாட்டின், கோயம்புத்தூரில் உள்ள கல்லூரி ஆகும். இது எஸ்.என்.எஸ் குழும நிறுவனமாக 2002 இல் நிறுவப்பட்டது. இந்த கல்லூரிக்கு அகில இந்திய தொழில்நுட்பக் குழுவானது ஒப்புதல் அளித்து, கோவை அண்ணா பல்கலைக்கழகத்துடன் இணைக்கப்பட்டுள்ளது. சென்னை அண்ணா பல்கலைக்கழகம், இக்கல்லூரிக்கு 2013-14 முதல் 2017-18 வரை 5 ஆண்டு காலத்திற்கு தன்னாட்சி அந்தஸ்தை வழங்கியுள்ளது. எஸ்.என்.எஸ் தொழில்நுட்பக் கல்லூரி 'என்ஏஏசி'-இடம் ஏ + தகுதிச் சான்றுடன் அங்கீகாரம் பெற்றது. 

2002 இல் நிறுவப்பட்ட இக்கல்லூரியானது, ஸ்ரீ எஸ்.என்.எஸ் அறக்கட்டளையால் நடத்தப்படுகிறது. இந்த கல்லூரி தமிழக அரசின் அனுமதியுடன் நிறுவப்பட்டு, யுஜிசியால் அங்கீகரிக்கப்பட்டது. இது ஒரு சுய நிதி, இருபாலர் கல்வி நிலையமாகும். இது கோயம்புத்தூரின் ஊரகப் பகுதியியான சத்தியில் (தே. நெ .209) சாலையில் அமைந்துள்ளது. 

இங்கு பதினான்கு இளநிலைலை படிப்புகள், ஆறு முதுநிலை படிப்புகள் மற்றும் ஏழு ஆராய்ச்சி படிப்புகள் வழங்கப்படுகிகிறது. இக்கல்லூரியில் உள்ள இயந், சிஎஸ்இ, இசிஇ, ஐடி ஆகிய நான்கு துறைகள் தேசிய அங்கீகார வாரியத்தால் (என்.பி.ஏ) அங்கீகாரம் பெற்றவை. 

**இளநிலை பட்டப்படிப்புகள் (பி.இ. / பி.டெக்)** : 

* வானூர்தி பொறியியல்
* வேளாண் பொறியியல்
* ஊர்திப் பொறியியல்
* உயிர் மருத்துவ பொறியியல்
* குடிசார் பொறியியல்
* குடிசார் மற்றும் திட்டமிடல் பொறியியல்
* கணினி அறிவியல் மற்றும் பொறியியல்
* மின் மற்றும் மின்னணு பொறியியல்
* மின்னணு மற்றும் தொடர்பியல் பொறியியல்
* மின்னணு மற்றும் கருவிப் பொறியியல்
* தகவல் தொழில்நுட்பம்
* எந்திர மின்னணுவியல் பொறியியல்
* இயந்திர பொறியியல்
* இயந்திரவியல் மற்றும் ஊர்திப் பொறியியல்

**முதுநிலை படிப்புகள்** : 

* முதுநிலை வணிக மேலாண்மை (எம்பிஏ)
* முதுநிலை கணினி பயன்பாடு (எம்.சி.ஏ)
* எம்.இ. கணினி அறிவியல் மற்றும் பொறியியல்
* எம்.இ. தொடர்பியல் அமைப்பு
* எம்.டெக். தகவல் தொழில்நுட்பம்
* எம்.இ. பேரளவு ஒருங்கிணைச் சுற்று

**ஆய்வுப் படிப்புகள் (பி.எச்.டி)**

* இயந்திர பொறியியல்
* தகவல் தொழில்நுட்பம்
* மின்னணு மற்றும் தொடர்பியல் பொறியியல்
* மின் மற்றும் மின்னணுவியல் பொறியியல்
* கணினி அறிவியல் பொறியியல்
* குடிசார் பொறியியல்
* வணிக மேலாண்மை

வெளி இணைப்புகள்
---------------

* எஸ்.என்.எஸ் தொழில்நுட்பக் கல்லூரி
* விம்ஸர் - எஸ்என்எஸ் தொழில்நுட்பக் கல்லூரியின் ஈஇஇ சங்கம் பரணிடப்பட்டது 2019-10-10 at the வந்தவழி இயந்திரம்
* முகநூல் குழு - மாணவர்களால் உருவாக்கப்பட்டது
**இலங்கா பொடி** (*Lanka Podi*) அல்லது **இலங்கா புடி** (பொருள்: இலங்கா எரிப்பு) என்பது இந்தியாவின் மேற்கு ஒடிசாவின் சுபர்ணபூர் மாவட்டத்தில் கொண்டாடப்படும் ஒரு திருவிழா ஆகும். சுபர்ணபூர் பசிசிமா இலங்கா என்று அழைக்கப்பட்டது என்பதற்கு இந்த பண்டிகை மேலும் ஒரு சான்று என்று பலர் கூறுகின்றனர். இது ஆண்டுதோறும் பத்ரா அமாவாசை அன்று அனுசரிக்கப்படுகிறது. பாரம்பரிய இந்து நாட்காட்டியின்படி பொதுவாகச் *சப்தபுரி அமாபஸ்யா* என்று அழைக்கப்படுகிறது.

திருவிழா
--------

இத்திருவிழா இராமநவமி அன்று தொடங்கி 12 நாட்கள் நடைபெறும் இந்த திருவிழாவின் முக்கிய ஈர்ப்பு அசுரனான இராவணனை வதம் செய்வதாகும். இது ‘ராவன் பொடி’ என்று அழைக்கப்படும். இராவணனின் பெரிய உருவ பொம்மையை தீயிட்டுக் கொளுத்துவது இந்நிகழ்வின் சிறப்பாக கருதப்படுகிறது.

கொண்டாட்டங்கள்
--------------

இலங்கா என்ற சொல்லுக்கு இந்திய பேச்சுவழக்குகளில் தீவு என்று பொருள். இதில் நதி தீவுகளும் அடங்கும். சோனேபூர் என்றால் இராவணனின் இலங்கையினைக் குறிக்கும் தங்க நகரம் என்று பொருள். இது இராவணனின் தங்க நகரம் என்று இப்பகுதி மக்கள் நம்பினர். மழைக்கால அமாவாசை இரவில் (பத்ர அமாவாசை) குழந்தைகளுக்கு அனுமனின் களிமண் பொம்மைகள் வழங்குவார்கள். இவை இலை மற்றும் மலர்களால் அலங்கரிக்கப்படும். திருவிழா இரவில், இந்த பொம்மைகளை வண்டிகளில் வைத்து அக்கம் பக்கம் எடுத்துச்செல்வர். பின்னர் இவற்றின் வால்களில் எண்ணெய் கலந்த துணியினைச் சுற்றி தீயிட்டு கொழுத்துவர். கிராமங்களில், இளைஞர்கள் இரவு முழுவதும் உண்ணாவிரதம் இருப்பார்கள். இவர்கள் அழகான அனுமான் முகமூடிகளை அணிந்துகொண்டு, அனுமான் இலங்கையைக் கைப்பற்றியதை நினைவு கூறும் விதமாக நெருப்பில் நடப்பார்கள். இங்குள்ள இராவணன் முகமூடிகளை மது மற்றும் மீன் கொண்டு வழிபடுவர். இது தந்திர வேர்களைக் குறிக்கிறது.

மேற்கோள்கள்
-----------

1. ↑  "People fondly celebrate famous Lanka Podi festival in Odisha" (ஆங்கிலம்). 2023-02-05 அன்று பார்க்கப்பட்டது.
2. ↑  "Burning Lanka in Odisha". *Devdutt* (ஆங்கிலம்). 2022-06-13. 2023-02-05 அன்று பார்க்கப்பட்டது.

வெளி இணைப்புகள்
---------------

* இந்திய விதிமுறைகளின் பயன்பாடு பற்றிய குறிப்பு
2011-ஆம் ஆண்டில் நவீன் செல்வதுரை
தமிழ்நாட்டில் பிறந்த **நவீன் செல்வதுரை** ஓர் இணையத்தள தொழிலதிபர் மற்றும் ஃபோர்சுகுவயர் எனும் இருப்பிடம் சார்ந்த சமூக பிணையதளத்தின் துணை நிறுவனர்.

தொழில்கள்
---------

டென்னிஸ் க்ரோவ்லே என்பவருடன் ஃபோர்சுகுவயர் எனும் கைபேசி-சமூகப் பிணையத்தளத்தை உருவாக்குவதற்கு முன் நவீன் அவர்கள் சண் மைக்ரோசிஸ்டம்ஸ்,நோக்கியா,சோனி மற்றும் லூசென்ட் போன்ற நிறுவனங்களில் வேலை செய்தார். மேலும் அவர் வட அமெரிக்காவில் உள்ள வோர்செச்ட்டர் பல்கலைக்கழகத்திலும் , ஐக்கிய ராச்சியத்தில் உள்ள கிங்'ஸ் கல்லூரி லண்டனிலும் பட்டம் பெற்றவர். இவரது கூட்டு முயற்சிகளின் மதிப்பீட்டு அளவு அறுபது கோடி டாலர்கள் ஆகும்.எஒஎல் சிறிய வணிகங்கள் வெளியிட்ட 'உலகின் புதிய மற்றும் இளைய கோடீஸ்வரர்கள்' பட்டியலில் இவர் இடம்பெற்றுள்ளார்.

இவர் பாக்ஸ் வணிக இணைப்பு தொலைக்காட்சி மற்றும் பரீத் சகரியா வழங்கிய சிஎன்என் சிறப்பு நிகழ்ச்சியான "அமெரிக்கனை முதல் இடத்திற்கு திரும்ப அழைத்து வருதல்" போன்ற தொலைக்காட்சி நிகழ்ச்சிகளில் தோன்றி தான் இப்பொழுது உள்ள நிலைக்கு எவ்வாறு வந்தேன் என உரையாற்றினார்.

வெளி இணைப்புகள்
---------------

* "புதிய மற்றும் இளைய கோடீஸ்வரர்களை சந்தியுங்கள்". AOL Small Business. 2011-11-10 அன்று மூலம் பரணிடப்பட்டது. 2011-11-20 அன்று பார்க்கப்பட்டது.
* "எங்களை பற்றி". foursquare.com.
* "நவீன் செல்வதுரை". linkedin.com.

| Persondata |
| --- |
| Name | Selvadurai, Naveen |
| Alternative names |  |
| Short description | இணையத்தள தொழிலதிபர் மற்றும் ஃபோர்சுகுவயர் எனும் இருப்பிடம் சார்ந்த சமூக பிணையதளத்தின் துணை நிறுவனர் |
| Date of birth | 1981 |
| Place of birth |  |
| Date of death |  |
| Place of death |  |
**அசலா சச்தேவ்** *(Achala Sachdev)* (3 மே 1920 - 30 ஏப்ரல் 2012) ஒரு இந்தியத் திரைப்பட நடிகை ஆவார். இவர் பாலிவுட்டில் பல திரைப்படங்களில் நடித்துள்ளார். இவர் பெசாவரில் இருந்து வந்து ஒரு குழந்தை நட்சத்திரமாக தனது திரைப்பட வாழ்வைத் தொடங்கினார். பின்னாட்களில் அம்மாமற்றும் பாட்டி காதாப்பாத்திரங்களில் பல இந்தி படங்களில் நடித்தார். 1965 ஆம் ஆண்டில் *தில்வாலே துல்ஹானியா லே ஜாயங்கே* (1995) படத்தில் கஜோலின் பாட்டியாக நடித்ததன்மூலம் பரவலாக அறியப்படுகிறார்.

ஆரம்ப வாழ்க்கை
--------------

அசலா சச்தேவ் 1920 ஆம் ஆண்டு மே மாதம் 3ஆம் தேதி பெஷாவரில் பிறந்தார்.

தொழில்
------

அசலா அகில இந்திய வானொலி , லாகூர் இந்திய பிரிவினைக்கு முன், பின்னர் தில்லி அகில இந்திய வானொலியில் பணிபுரிந்தார். அச்சலா பேஷனபிள் ஒய்ஃப் *(Fashionable Wife)* (1938) என்னும் திரைப்படத்தின் மூலம் அறிமுகமானார். அதன்பின் 130க்கும் மேற்பட்ட இந்தி திரைப்படங்களில் நடித்தார். யாஷ் சோப்ரா இவர்களின் முதல் தயாரிப்பான *தாக்:ஏ பொயட்டரி ஆப் லவ்* (1973) *சாந்தினி* (1989) மற்றும் *தில்வாலே துல்ஹனியா லே ஜாயேங்கே* (1995) போன்ற இவரது பல தயாரிப்புகளில் அசலா நடித்துள்ளார். மார்க் ராப்ஸனின் *நைன் இவர்ல்ஸ் டு ராமா* (1963) மற்றும் மெர்ச்சண்ட் ஐவரியின் *த* *ஹவுஸ்ஹோல்டர்* (1963) போன்ற ஆங்கிலத் திரைப்படங்களில் நடித்துள்ளார். இருப்பினும், இவரது மிகவும் குறிப்பிடத்தக்க பாத்திரம் *வாக்ட்* (1965) இல் பால்ராஜ் சஹானியின் மனைவியாகத் தோன்றி நடித்தது ஆகும்.

தனிப்பட்ட வாழ்க்கை
------------------

அசலா திருமணத்திற்கு பிறகு பூணாவிற்கு குடியேறினார். இவரது கணவர் இங்கு ஒரு தொழிற்சாலை நடித்தி வந்தார். அத்தொழிற்சாலையை பின்னர் *பிராமல் குழு*விற்கு விற்கப்பட்டது.

குறிப்புகள்
-----------

1. ↑  "Commentary". Pakistanlink.org. 2 August 1947. 12 July 2012 அன்று பார்க்கப்பட்டது.
2. ↑  "Bollywood actress Achala Sachdev passes away". The Times of India. 30 April 2012. Archived from the original on 2012-05-17. .  "காப்பகப்படுத்தப்பட்ட நகல்". 2012-05-17 அன்று மூலம் பரணிடப்பட்டது. 2019-03-31 அன்று பார்க்கப்பட்டது.
3. 1 2  "Achala Sachdev, original Zohra Jabeen, is dead". Indian Express. 1 May 2012.. பார்த்த நாள்: 25 December 2012.
4. ↑  "Bollywood forgets an ailing Achala Sachdev". The Times of India. 22 December 2011. 2 ஜனவரி 2014 அன்று மூலம் பரணிடப்பட்டது. 12 July 2012 அன்று பார்க்கப்பட்டது. "காப்பகப்படுத்தப்பட்ட நகல்". 2014-01-02 அன்று மூலம் பரணிடப்பட்டது. 2019-03-31 அன்று பார்க்கப்பட்டது.

வெளியிணைப்புகள்
---------------

* ஐ.எம்.டி.பி இணையத்தளத்தில் அசலா சச்தேவ்
* அத்திரை சச்சதேவ் திரைப்பட வரலாறு
* "Achla Sachdev". *NYTimes.com Movies & TV*. The New York Times (All Movie Guide and Baseline). 2014-12-15 அன்று மூலம் பரணிடப்பட்டது. Italic or bold markup not allowed in: `|publisher=` (உதவி)
* புகைப்படங்கள் - ஹிந்தி திரைப்பட நடிகர்கள்
**புதிய வேளண்மை இயக்கம்** (*New Agriculture Movement*) வங்காளதேச நாட்டில் மேற்கத்திய பூச்சிக்கொல்லிகள் மற்றும் மரபணு மாற்றப்பட்ட விதைகளின் பயன்பாட்டை எதிர்த்து நடைபெறும் ஓர் இயக்கமாகும். வங்காள மொழியில் இவ்வியக்கத்தை நயாகிரிசி என்று அழைக்கிறார்கள்.

பூச்சிக்கொல்லிகள் மற்றும் நூற்புழுக் கொல்லிகளைப் பயன்படுத்தி பயிர்கள் வளர்ப்பதால் சுற்றுச்சூழல் அபாயங்களுக்கு ஆளாக நேரிடும் என்ற நம்பிக்கைக்கு பதிலளிக்கும் வகையில் இந்த இயக்கம் தொடங்கப்பட்டது. 

உடல்நலக் கவலைகளுக்கு மேலதிகமாக, நயாகிரிசி இயக்கம் கரிம வேளாண்மையையும் களைகளாகக் கருதப்படும் தாவரங்களின் உணவு மற்றும் விலங்கு தீவனத்திற்கான பயன்பாட்டையும் வலுவாக ஊக்குவிக்கிறது. மேலும் இவ்வியக்கம் தன்னிறைவை மேம்படுத்துவதாகவும், மேற்கத்திய மேம்பாட்டு நிறுவனங்கள் மற்றும் சர்வதேச நாணய நிதியத்திலிருந்து வங்காளதேசத்தை விலக்குவதாகவும் கருதப்படுகிறது. 

பெண்களை ஆதரிப்பதில் நயாகிரிசி இயக்கம் சிறப்பு கவனம் செலுத்துகிறது. ஏழை பெண் தலைமைத்துவ குடும்பங்களுக்கு கால்நடைகளை வழங்கும் திட்டத்தை செயற்படுத்துகிறது. கன்று ஈனும் வரை ஒரு பசு அக்குடும்பத்தில் இருக்கும். பின்னர் பசு மற்றொரு குடும்பத்திற்கு அனுப்பப்படும். உள்ளூர் பயிர் வகைகளிலிருந்து விதைகளை சேகரிக்க மகளிர் விதை வலையமைப்பும் இத்திட்டத்தின் ஒரு பகுதியாகும்..

இவற்றையும் காண்க
----------------

* சூழலியல்
* சூழலியம்
* சுற்றுச்சூழல் பாதுகாப்பு
* வாழ்விடப் பாதுகாப்பு
* இயற்கை மூலதனம்
* இயற்கை வளம்
* பல்லுயிர் சாகுபடி
* புதுப்பிக்கத்தக்க வளம்
* பேண்தகுநிலை

மேற்கோள்கள்
-----------

1. ↑  "Bangladesh: the seeds of change".
2. ↑  Rothenberg, David (2005). *Writing the world: on globalization*. MIT Press. பக். 226. பன்னாட்டுத் தரப்புத்தக எண்:978-0-262-18245-4.
3. 1 2  "To measure poverty, you may have to go chak". *The Hindu Business Line*. 27 September 2007.. பார்த்த நாள்: 2009-04-23. "To measure poverty, you may have to go chak". *The Hindu Business Line*. 27 September 2007. Retrieved 2009-04-23.
4. 1 2  Reed, Ananya Mukherjee (2008). *Human Development and Social Power: Perspectives from South Asia*. Taylor & Francis. பக். 129–131. பன்னாட்டுத் தரப்புத்தக எண்:978-0-415-77552-6.
**அசர்துவாரி அரண்மனை அருங்காட்சியகம், முர்சிதாபாத்** (பாரா கோதி), (Hazarduari Palace) என்பது இந்தியாவின், மேற்கு வங்காள மாநிலத்தின் முர்சிதாபாத் மாவட்டத்தில் உள்ளது. இந்த அருங்காட்சியகம், முர்சிதாபாத்தில் உள்ள அசர்துவாரி அரண்மனையில் அமைக்கப்பட்டுள்ளது. கொல்கத்தாவில் இருந்து சாலைவழியாக 219 கிலோமீட்டர் தொலைவில் உள்ள முர்சிதாபாத் வங்காளத்தின் பழங்காலத் தலைநகரமாகும். கிபி 1824 - 1838 காலப்பகுதியில் வங்காளத்தை ஆண்ட நவாப் அசீம் ஹுமாயூன் ஷா என்பவர், புகழ்பெற்ற புகழ்பெற்ற கட்டிடக்கலைஞராக இருந்த மக்லியொட் டங்கன் என்பவரின் வடிவமைப்பில் இந்த அரண்மனையைக் கட்டினார். இக்கட்டிடம் கிரேக்கக் கட்டிடக்கலையின் டொரிக் ஒழுங்கைப் பயன்படுத்திக் கட்டப்பட்டுள்ளது.

1985ஆம் ஆண்டில் இக் கட்டிடத்தை முறையாகப் பேணுவதற்காக இந்திய தொல்லியல் ஆய்வகத்தின் பொறுப்பில் விடப்பட்டது. இந்திய தொல்லியல் ஆய்வகத்தின் கள அருங்காட்சியகங்களில் மிகவும் பெரியதான இந்த அருங்காட்சியத்தில், 20 காட்சிக்கூடங்களும், அவற்றில், 1034 பொருட்கள் காட்சிக்கு வைக்கப்பட்டும் உள்ளன. இவை தவிர சேகரிப்பில் உள்ள ஏனைய பொருட்களையும் சேர்த்து இங்கே 4742 அரும்பொருட்கள் இருக்கின்றன.

இக் காட்சிப்பொருட்களில், ஆயுதங்கள், ஒல்லாந்த, பிரெஞ்சு, இத்தாலிய ஓவியர்களால் வரையப்பட்ட எண்ணெய் வண்ண ஓவியங்கள்; சலவைக்கற் சிலைகள், உலோகப் பொருட்கள், அரிய நூல்கள், பழைய நிலப்படங்கள், வருமான ஆவணங்கள், பல்லக்குகள் என்பன அடங்குகின்றன. இவற்றுட் பெரும்பாலானவை 18 ஆம் நூற்றாண்டையும் 19 ஆம் நூற்றாண்டையும் சேர்ந்தவையாகும்.

இவற்றையும் பார்க்கவும்
----------------------

* இந்தியாவில் உள்ள அருங்காட்சியகங்கள் பட்டியல்

மேற்கோள்கள்
-----------

1. ↑  "History of Murshidabad". 10 June 2016 அன்று மூலதளத்திலிருந்து பரணிடப்பட்டது எடுக்கப்பட்டது. March 28, 2012 அன்று பார்க்கப்பட்டது.
2. ↑  "Palace handed ovet to ASI". 24 September 2015 அன்று மூலதளத்திலிருந்து பரணிடப்பட்டது எடுக்கப்பட்டது. 28 March 2012 அன்று பார்க்கப்பட்டது.
3. ↑  "Handed over to ASI". 7 May 2012 அன்று மூலதளத்திலிருந்து பரணிடப்பட்டது எடுக்கப்பட்டது. 28 March 2012 அன்று பார்க்கப்பட்டது.
4. ↑  "List of Ancient Monuments and Archaeological Sites and Remains of West Bengal - Archaeological Survey of India". *Item no. 122*. ASI. 18 July 2021 அன்று பார்க்கப்பட்டது.

வெளியிணைப்புக்கள்
-----------------

* இந்தியத் தொல்லியல் ஆய்வகத்தின் இணையத்தளத்தில்
இது இலங்கையின் வங்கித்தாள் பற்றியான கட்டுரை. இலங்கையின் நாணய அலகு பற்றி அறிய இலங்கை ரூபாய் கட்டுரையைப் பார்க்க.

**இலங்கையில் புழக்கத்திலுள்ள நாணயத்தாள்கள்** ரூபாய் 5, ரூபாய் 10, ரூபாய் 50, ரூபாய் 100, ரூபாய் 200, ரூபாய் 500, ரூபாய் 1000, ரூபாய் 2000 ஆகியனவாகும். ரூபாய் 5 நாணயத்தாள் மிகவும் அருகிவிட்டது. இலங்கையில் முதற்தடவையாக 5000 ரூபாய் நாணயத்தாளையும், புதிய நாணயத்தாள் தொடரையும் 2011, பெப்ரவரி 4 இல் இலங்கை மத்திய வங்கி வெளியிடுவதற்கு அட்டவணையிட்டுள்ளது.

நாணயத்தாள்களின் பண்புகள்
------------------------

இலங்கையில் பெப்ரவரி 4ம் திகதி வெளிவரவுள்ள 5000, 1000, 500, 100, 50, 20 ரூபாய் நாணயத்தாள் தொடர்கள் அபிவிருத்தி, சுபீட்சம் மற்றும் இலங்கையின் நடனக் கலைஞர்கள் என்ற தொனிப்பொருளையும் இலங்கையில் காணப்படக்கூடிய பறவைகள் மற்றும் வண்ணத்துப்பூச்சிகள் போன்றவற்றையும் முக்கியப் பண்புகளாகக் கொண்டுள்ளது.

### நீர்வரி அடையாளம்

ஒவ்வொரு நாணயத்தாளினதும் நீர்வரி அடையாளமாக வெவ்வேறுபட்ட உள்ளூர் பறவைகளின் தோற்றம் காணப்படுவதுடன், இதே பறவையே தாளிலும் பொறிக்கப்பட்டிருக்கிறது. மேலும் பெறுமதி தெளிவான நீர்வரி அடையாளமாக இலக்கங்களில் நிலைக்குத்தாகக் காணப்படுகின்றது.

### மேலதிகமான சிறிய எழுத்துரை

மிக நெருக்கமாகப் பார்க்கும்போது இலங்கை மத்திய வங்கி மற்றும் பெறுமதி என்பவற்றை பார்க்கக்கூடியதாயிருக்கும்.

### பாதுகாப்பு நூல்

பாதுகாப்பு நூல்கள் நாணயத்தாள் ஒவ்வொன்றிற்குமிடையில் வேறுபடுகின்றதுடன், இ. ம. வங்கி என்ற எழுத்துக்களும் பெறுமதியும் அதில் காணப்படுகின்றன. உதாரணம்: ரூ. 20, ரூ. 100.

சிவப்பிலிருந்து பச்சைக்கு மாற்றமடைகின்ற விதத்தில் யன்னல் வடிவில் காணப்படும் ஸ்டார் குறோமின் அகலம் ரூ. 5,000, ரூ. 1,000 மற்றும் ரூ. 500 நாணயத்தாள்களில் முறையே 3. மி.மீ, 2.5 மி.மீ, 2 மி.மீ ஆகக் காணப்படுகின்றது. ரூ.100, ரூ.50 மற்றும் ரூ. 20 தாள்களிலுள்ள நூலானது நாணயத்தாள்களில் பதிக்கப்பட்டிருக்கிறது.

### மூலைக் கல்

மூலைக்கல் நீர்வரி அடையாளமானது நாணயத்தாளின் ஒவ்வொரு மூலைகளிலுமுள்ள மூலை விட்டச் சட்டங்களின் வடிவில் காணப்படுகிறது.

### வெளிச்சத்தினூடாகப் பார்த்தல்

தாளினை வெளிச்சத்தில் பிடித்துப் பார்க்கும்போது தாளின் முன்பக்கத்திலும் பின்பக்கத்திலும் உள்ள பெறுமதி இலக்கங்கள் ஒன்றுடன் ஒன்று கச்சிதமக பொருந்துவதைக் காணமுடியும்.

### மேலதிகமான சிறிய எழுத்துரை

மிக நெருக்கமாகப் பார்க்கும்போது இலங்கை மத்திய வங்கி மற்றும் பெறுமதி என்பவற்றை பார்க்கக்கூடியதாயிருக்கும்.

### பார்வையற்றவர்களும் அறியக்கூடிய பண்பு

பார்வை பாதிக்கப்பட்டவர்களும் நாணயத்தாளின் பெறுமதியினைத் தெரிந்துகொள்ள உதவும் விதத்தில் நாணயத்தாளின் இடது பக்கத்தில் காணப்படும் நாணயத்தாளின் பெறுமதிக்கேற்ப அதிகரித்துச் செல்லும் விதத்தில் நெருக்கமான முறையில் புள்ளிகள் நிலைக்குத்தாக அச்சடிக்கப்பட்டிருக்கின்றன. (ரூ.20 நாணயத் தாளுக்கு ஒரு புள்ளி என்ற அடிப்படையில்)

### மேற்கிளம்பிய அச்சிடல் பரப்பு

தாளின் குறுக்குப் பக்கமாக விரல்களை ஓட்டுவதன் மூலம் மேற்கிளம்பிய அச்சிடல் பகுதியொன்றை உணரமுடியும். (உதாரணம்: மத்திய வங்கியின் பெயர், தொட்டறியக்கூடிய நாடா வடிவிலான ஒரு பகுதி, மத்தியிலுள்ள பிம்பம் போன்றன.)

மேலும் காண்க
------------

* இலங்கை ரூபாய்

வெளி இணைப்புகள்
---------------

* இலங்கை மத்திய வங்கி
**சுதெப்பி பாம்** *(Stefi Baum)* (பிறப்பு: சிகாகோ, இல்லினாயிசு) ஓர் அமெரிக்க வானியலாளர் ஆவார். இவர் அமெரிக்க வானியல் கழகத்தில் இருந்து 1993 இல் வானியலுக்கான ஆன்னி ஜம்ப் கெனான் விருதைப் பெற்றார். வர் அபுள் தொலைநோக்கியை உருவாக்க உதவினார். இவர்2004 இல் இருந்து உரோச்சர் தொழில்நுட்ப நிறுவனத்தின் செசுட்டர் எப். கார்ல்சன் படிம அறிவியல் மையத்தின் இயக்குநராக இருந்தார்.

வாழ்க்கை
--------

இவர் ஆர்வார்டு பல்க்லைக்கழகத்தில் இருந்து இயற்பியலில் கலையிளவல் பட்டத்தையும் மேரிலாந்து பல்கலைக்கழகத்திலிருந்து முனைவர் பட்டத்தையும் பெற்ரார். She is currently the Dean of the Faculty of Science and Professor of Physics and Astronomy at the University of Manitoba.

மேற்கோள்கள்
-----------

1. ↑  "Annie Jump Cannon Award in Astronomy". *American Astronomical Society*. 27 June 2016. 1 July 2016 அன்று பார்க்கப்பட்டது.
2. ↑
3. ↑  Barlow, Robert (16 August 2008). "Astronomer finds a balance with being Mom". *MPNnow*. 2 July 2016 அன்று பார்க்கப்பட்டது.
4. 1 2  "Faculty of Science - Profile - Dr. Stefi Baum, Dean". *University of Manitoba*. 1 September 2014. 31 ஜூலை 2019 அன்று மூலம் பரணிடப்பட்டது. 2 July 2016 அன்று பார்க்கப்பட்டது.